CELEX: 62006TJ0332
Language: sk
Date: 2009-03-25
Title: Rozsudok Súdu prvého stupňa (prvá komora) z 25. marca 2009. # Alcoa Trasformazioni Srl proti Komisii Európskych spoločenstiev. # Štátna pomoc - Elektrická energia - Preferenčná sadzba - Rozhodnutie o začatí konania, ktoré upravuje článok 88 ods. 2 ES - Prípustnosť - Pojem štátna pomoc - Nová pomoc alebo existujúca pomoc - Výhoda - Odôvodnenie - Legitímna dôvera - Právna istota. # Vec T-332/06.

Rozsudok Súdu prvého stupňa (prvá komora) z 25. marca 2009 – Alcoa Trasformazioni/Komisia
      (vec T‑332/06)
      „Štátna pomoc – Elektrická energia – Preferenčná sadzba – Rozhodnutie začať konania podľa článku 88 ods. 2 ES – Prípustnosť – Pojem štátna pomoc – Nová pomoc alebo existujúca pomoc – Výhoda – Odôvodnenie – Legitímna dôvera – Právna istota“
      1.                     Žaloba o neplatnosť – Akty, ktoré možno napadnúť žalobou – Akty s právnymi účinkami – Rozhodnutie Komisie o začatí konania
            vo veci formálneho zisťovania o prebiehajúcom štátnom opatrení predbežne označenom za novú pomoc (článok 87 ods. 1 ES, článok
            88 ods. 2 a 3 ES a článok 230 ES) (pozri body 34 – 36)
      2.                     Pomoc poskytovaná štátmi – Rozhodnutie Komisie o začatí konania vo veci formálneho zisťovania o štátnom opatrení – Predbežná
            povaha posúdení vykonaných Komisiou (článok 88 ods. 2 ES; nariadenie Rady č. 659/1999, článok 6) (pozri body 59, 60)
      3.                     Pomoc poskytovaná štátmi – Rozhodnutie Komisie o začatí konania vo veci formálneho zisťovania o štátnom opatrení predbežne
            označenom za novú pomoc – Povinnosť odôvodnenia (článok 88 ods. 2 ES a článok 253 ES; nariadenie Rady č. 659/1999, článok
            6) (pozri body 78 – 80)
      4.                     Právo Spoločenstva – Zásady – Ochrana legitímnej dôvery – Právna istota (pozri body 102 – 108)
      5.                     Pomoc poskytovaná štátmi – Existujúca pomoc a nová pomoc – Zmena ovplyvňujúca podstatu opatrenia, ktoré pôvodne uniklo označeniu
            za pomoc – Opatrenie, ktoré musí byť preskúmané v rámci konania vzťahujúceho sa na novú pomoc (články 87 ES a 88 ES) (pozri
            body 128, 129)
      Predmet
      
         
               Návrh na zrušenie rozhodnutia Komisie 2006/C 214/03, doručeného Talianskej republike listom z 19. júla 2006, ktorým sa začalo
                  konanie, ktoré upravuje článok 88 ods. 2 ES o štátnej pomoci C 36/06 (ex NN 38/06) – Preferenčná sadzba elektrickej energie
                  priznaná niektorým priemyselným veľkoodberateľom elektrickej energie v Taliansku, v časti, v ktorej sa toto rozhodnutie týka
                  sadzieb za dodanie elektrickej energie, ktoré sú určené dvom závodom na výrobu hliníka patriacim do Alcoa Transformazioni
               
            Výrok 
      
         
                  1.
               
               
                  
               
               
                  	Žaloba sa zamieta.
               
            
         
                  2.
               
               
                  
               
               
                  	Spoločnosť Alcoa Transformazioni Srl znáša svoje vlastné trovy konania a je povinná nahradiť trovy konania, ktoré vznikli
                     Komisii.